**Жаңа үлгідегі сабақты** [**жоспарлаудың ерекшеліктері**](http://engime.org/1-asha-afimdarin-josparlaudi-teoriyali-negizderi.html)

Заман ағымына ілесіп жаңашыл бағытта жұмыс жүргізу – барша ұстаз алдында тұрған негізгі мақсат. Жас ұрпаққа сапалы да, саналы білім беру, заман талабына сай оқыту үшін сабақта жаңа әдістерді қолданып, алған білімдерін қажеттілікке жарата білетін, өзіндік пікірі бар жас ұрпақты тәрбиелеу қазіргі мұғалімнің негізгі міндеті.Республикамызда Кембридждік бағдарлама бойынша жүргізіліп жатқан деңгейлік курстардың негізгі мақсаттарының бірі де осы. Осы орайда Алматы қаласындағы «Өрлеу» біліктілік арттыру орталығында екінші (негізгі) деңгейлік курс бағдарламасын аяқтағаннан кейін мен де алдыма мақсаттар қойдым. Курс барысында білікті мамандардың тәжірибесін ала отырып кәсіби білімімізді шыңдап, білім беру жүйесіндегі тың жаңалықтармен қанығып, жаңаша көзқарастарымыз қалыптаса бастады. Жаңалықтарымыз бен жаңаша идеяларымызды алдағы уақытта мектеп, қала көлемінде әріптестерімізбен бірлесе іс-тәжірибемізді бөлісу, жетілдіруде жоспарлы түрде жұмыстар атқармақпыз.Ұзақ жылдар қалыптасып қалған дайын білім беретін «дәстүрлі» стильмен оқытып келген мұғалімге [**жаңашыл идеяларды қабылдап**](http://engime.org/jalpi-bilim-beretin-mtkenov-atindafi-orta-mektebi-bayandama-ta.html)**,** оқушыларға сындарлы білім беруде алдымен мұғалім ұстанымын өзгерту керек болады. Белгілі ғалым Пажарестің айтуынша мұғалім ұстанымы – оның көзқарасы, қабылдаған шешімі және іс-әрекетінің негізі.Ал мақсатымызға жету үшін іс-әрекетімізді дұрыс жоспарлау керек. Екінші деңгей бағдарламасының тыңдаушыларға үйреткен бір саласы да осы – жоспар.

**ҰМЖ- оқу бағдарламасы, пәннің мазмұны;**

[**ОМЖ- жұмыс сызбасы**](http://engime.org/ouli-rastirfan-tashimova-a-a-8-gimnaziya-bujneleu-oneri-sizu-j.html)**, тізбектелген сабақтар;**

**ҚМЖ-жеке сабақ.**

**Ұзақ мерзімді, орта мерзімді және қысқа мерзімді жоспарлау**

 Оқу бағдарламасын әдетте білім саласындағы саясатты қалыптастыратын адамдар мен мектеп әкімшілігі жоспарлайды. Бір топ адам оқу бағдарламасын сыныпта сабақ беру тәжірибесінде бағдарламаның барлық жеті модулі ықпалдастырылған тізбектелген сабақтар топтамасына айналдырса, сол орта мерзімді жоспарлау болады. Өз кезегінде әрбір жеке мұғалім орта мерзімдік жоспарды әрбір жеке сынып үшін сабақтарды егжей-тегжейлі жоспарлау үшін пайдаланады.

**Орта**[**мерзімді жоспарлау немесе**](http://engime.org/v1-esebi-orta-merzimdi-josparlau-bekitemin-kelisemin-22-mg-dir-v2.html)***тізбектелген сабақтар топтамасын* жоспарлаудың мақсаты:**

• Жұмыс кезеңдерінің дәйекті, тізбектеліп ұйымдастырылуы;

• Оқыту тәжірибесінде жеті модульді ықпалдастыру;

• Әрбір сабақ үшін оқу мақсаттарын белгілеу;

• Оқу нәтижелерін өлшеу әдістемесін анықтау;
• Осы нәтижелерге қол жеткізу мақсатында жоспарланған оқыту мен оқу жаттығуларын көрсету;

• Оқудың әрбір кезеңінің басынан бастап соңына дейін алға ілгерілеудің болуын қамтамасыз ету;

• Барлық оқушыларды қамтуға бағытталған статегиялық жоспарлау.

**Оқу**[**мақсаты мен оның нәтижелері**](http://engime.org/habarlama-06-08-09-2017-jilfi-testke-atisushilardi-tizimi-men.html)

Оқу мақсаты – мұғалім оқушыларға үйреткісі келетін нәрселер. Осыған байланысты, оқу мақсаттарын қалыптастыру шаралары төмендегілерді білуге бағытталған:

*Сіздің ойыңызша, оқушылардың нені білуге тиіс?*

*Оқушылар қандай түйінді идеяларды түсінулері керек?*

*Оқушылар қандай мәселелерді зерттеп, талдаулары керек?*

Оқу нәтижелері мұғалім сабақта қойған мақсаттарына қол жеткізе алды ма, жоқ па екенін білуге мүмкіндік береді

Сабақтың **орта мерзімді жоспары** (ОМЖ) құрылып алғаннан кейін бізге әр сабақтың мақсаттары, жұмыстың белсенді формалары, [оқушы әрекетін бағалау](http://engime.org/saba-rdisinde-oldanilatin-edis-tesilder-sabatafi-jmis-trleri-s.html), күтілетін нәтижені қалай анықтаймыз бәрі белгілі болады. Сабақтың қысқа мерзімді жоспарын **ОМЖ**-ны басшылыққа ала отырып құрамыз. Ұсынылып отырған **ҚМЖ** үлгісінде бағдарламаның **жеті модулі** қамтылған екі кестеден тұрады, бірінші кестеде сабақтың тақырыбы, мақсаты, сілтелер, оқу нәтижесі, негізгі идеялар, қолданылатын материалдар, оқыту формасы, технология, әдістері көрсетіліп жазылады.